TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
271/2026. (IX.24.) Kt. sz. 
határozata

A személyi felelősség megállapítása és kártérítési igény érvényesítése a Kornisné Liptay Elza Szociális és Gyermekjóléti Központban végzett duális képzéssel összefüggésben


Tiszavasvári Város Önkormányzata Képviselő-testülete a közalkalmazottak jogállásáról szóló 1992. évi XXXIII. törvény, a Munka Törvénykönyvéről szóló 2012. évi I. törvény, illetve a Polgári Törvénykönyvről szóló 2013. évi V. törvény vonatkozó rendelkezési alapján  „A személyi felelősség megállapítása és kártérítési igény érvényesítése a Kornsiné Liptay Elza Szociális és Gyermekjóléti Központban végzett duális képzéssel összefüggésben” tárgyban az alábbi határozatot hozza:

I. Megállapítja, hogy a Kornisné Liptay Elza Szociális és Gyermekjóléti Központ által végzett duális képzés során – 2021. júniustól 2021. decemberig szakképzési hozzájárulás, majd 2022. januártól 2025. júliusig a szociális hozzájárulási adókedvezmény hibás számítása miatt - az intézmény által megigényelt összegű állami támogatás egy része megalapozatlan volt, nem felelt meg a vonatkozó jogszabály szerinti számítási módnak. 
Ennek következtében – az önrevíziót követően a jogosulatlanul igényelt adókedvezmény visszafizetéséhez kacsolódóan – a Kornisné Liptay Elza Szociális és Gyermekjóléti Központnál 550.654 forint késedelmi pótlék, 17.817.000 forint bírság, mulasztási bírság, és önellenőrzési pótlék megfizetésével összesen 18.367.654 Ft. fizetési kötelezettség keletkezett.
II. Kezdeményezi, hogy kártérítési igény kerüljön érvényesítésre a Kornisné Liptay Elza Szociális és Gyermekjóléti Központ által az 550.654 forint késedelmi pótlék, és 17.817.000 forint bírság, mulasztási bírság, és önellenőrzési pótlék, összesen: 18.367.654 forint, valamint a Polgári Törvénykönyvről szóló 2013. évi V. törvény 6:48. § szerinti késedelmi kamata összegben felmerült kár megtérítése iránt, a Polgári Törvénykönyvről szóló 2013. évi V. törvény közös károkozásra vonatkozó szabályai szerint:
1. Elsődlegesen egyetemlegesen 
- Makkai Jánosné (születési hely, idő: -----------, ----.--.--., anyja neve: ---- ---- lakcíme: ---- -------------, ------ u. -.) volt intézményvezetővel szemben,
- Harasztiné Gorzsás Ildikó (születési hely, idő: --------- ----------. anyja neve: ------------ lakcíme: -----------------------------------. sz.) megbízottal szemben, és 
- Dóka Tünde (születési hely, idő: -----------, ----. --.--. anyja neve: ----------- lakcíme: ---- -----------, ----------------.sz.) megbízottal szemben.




2. Másodlagosan a magatartásuk felróhatóságának arányában, ha ez nem megállapítható, közrehatásuk arányában 

· Makkai Jánosnéval szemben 5.510.296 Ft. azaz ötmillió-ötszáztízezer-kettőszázkilencvenhat Ft. kártérítési igény, valamint a Polgári Törvénykönyvről szóló 2013. évi V. törvény 6:48. § szerinti késedelmi kamata,

· Harasztiné Gorzsás Ildikóval szemben 3.673.531 Ft. azaz hárommillió-hatszázhetvenháromezer-ötszázharmincegy Ft. kártérítési igény, valamint a Polgári Törvénykönyvről szóló 2013. évi V. törvény 6:48. § szerinti késedelmi kamata

· Dóka Tündével szemben 9.183.827 Ft. azaz kilencmillió-száznyolcvanháromezer-nyolcszázhuszonhét Ft. kártérítési igény, valamint a Polgári Törvénykönyvről szóló 2013. évi V. törvény 6:48. § szerinti késedelmi kamata kerüljön érvényesítésre.

III. Felhatalmazza a polgármestert, hogy intézkedjen a Kornisné Liptay Elza Szociális és Gyermekjóléti Központ volt intézményvezetője felé Makkai Jánosnéval, Harasztiné Gorzsás Ildikóval és Dóka Tündével szembeni kártérítési igény érvényesítése iránt, a vonatkozó jogszabályok figyelembevételével. 

